Nafarroako Parlamentuko Mahaiak, 2018ko otsailaren 26an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, emaitza negatiboko ekitaldiak direla-eta enpresek sozietateen gaineko zergan konpentsatzeke dauzkaten zenbatekoei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko otsailaren 26an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Honako hau jakin nahi dut emaitza negatiboko ekitaldiak direla-eta enpresek sozietateen gaineko zergan konpentsatzeke dauzkaten zenbatekoei buruz:

Lehena. Zenbaterainokoa den, gaur egun, kontzeptu hori dela-eta konpentsa daitekeen diru-kopurua.

Bigarrena. Zenbat enpresa dagoen konpentsazio hori baliatzeko moduan.

Hirugarrena. Zenbat enpresak baliatzen duen konpentsazio hori.

Laugarrena. Konpentsazioen zenbatekoaren indarraldiaren proiekzio bat.

Bosgarrena. Konpentsazioa ezarri denetik gaur bitarte ekitaldi negatiboen konpentsazioak diru publikoari begira egin duen zenbateko osoa, urtez urte zehaztua.

Iruñean, 2018ko otsailaren 16an

Foru parlamentaria: Maiorga Ramírez Erro